M e s t s k á    č a s ť   B r a t i s l a v a  -  N o v é   M e s t o

Informácia na zasadnutie							
Miestneho zastupiteľstva
dňa 17. 2. 2015

Informácia 
k mailovej interpelácii poslanca MZ MČ BNM p. Ing. Gašpierika 

Predkladá :							Materiál obsahuje :
Ing. Robert Molnár						Základný materiál 
riaditeľ EKO-podniku VPS				

								

Február 2015
Dňa 27. 1. 2015 p. Ing. Gašpierik požiadal  mailom  riaditeľa  EKO-podniku VPS, aby informoval poslancov  mestskej časti Bratislava – Nové Mesto na najbližšom rokovaní miestneho zastupiteľstva, t. j. 17. februára 2015  v súvislosti s výskytom potkanov na Trnavskom mýte:

Od: Libor.gaspierik [libor.gaspierik@gmail.com]
Odoslané: 27. januára 2015 5:37
Komu: Rudolf Kusy; Molnar Robert
Predmet: RADNICA MUSÍ DERATIZOVAT V NOVOM MESTE - ROZMNOŽENÉ POTKANY
Vazeny p. Starosta,
vazeny p. Riaditel EKO podnik VPS,

Ziadam Vas o bezodkladne riesenie problemu v okoli Trznice Trnavske myto.

Radnica nasej mestskej casti Nového Mesta musí zabezpečiť v spolupráci s Magistrátom Hlavného Mesta SR Bratislava deratizáciu okolia Tržnice, ktore je zaplavené nebezpečnou háveďou, ktorá priamo ohrozuje životy a zdravie našich obyvateľov, priamo v tesnom susedstve Tržnice, kde je vysoká koncentrácia obyvateľov čakajúca na zastávkach MHD, alebo návštevníkov Tržnice a prevádzok v okolí Trnavského mýta.

 Ziadam Vas, aby ste osobne podnikli okamzite opatrenia a iniciativu na likvidaciu tychto zivotu a zdravia ohrozujucich potkanov, priamo v centralnej casti nasej mestskej casti! O prijatych opatreniach ziadam, aby boli informovani obcania a poslanci mestskej casti na najblizsom rokovani zastupitelstva 17. februara 2014. 

http://vas.cas.sk/clanok/11036/coho-sa-vsetci-desia-teraz-nakrutili-na-video-nocna-bratislava-bez-cenzury.html

Dakujem a s pozdravom

Libor Gaspierik
Poslanec

EKO-podnik VPS vykonáva štandardne deratizáciu podľa nariadenia hlavného hygienika a v súlade so zákonom 2x v roku a zabezpečuje taktiež  pravidelnú dezinsekciu i dezinfekciu objektu. V prípade zisteného výskytu EKO-podnik VPS ako správca Tržnice zasahuje operatívne a v prípade potreby zabezpečí mimoriadnu deratizáciu. Správca Tržnice dlhodobo a pravidelne monitoruje stav a v objekte nebol zaznamenaný žiadny výskyt hlodavcov. Na základe aktuálnej situácie EKO-podnik VPS zabezpečil dňa 31. 1. 2015 mimoriadnu deratizáciu špecializovanými prostriedkami vyššieho účinku a špecifickej aplikácie prostriedkov s cieľom zasiahnuť aj priestory objektu s ťažšou dostupnosťou. Počas celej doby prevádzky objektu správca Tržnice doteraz nezaznamenal žiadne ohrozenie zdravia a ani straty na živote v súvislosti s prípadným výskytom hlodavcov.